gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4002, del 18-05-2001 (2001/4466)

RESOLUCIÓ de 4 de maig de 2001, de la Conselleria d'Agricultura, Pesca i Alimentació, per la qual s'autoritza la reobertura d'un projecte d'inversió en l'annex d'inversions reals del programa 531.10, Estructures Agràries, número expedient 12.010/2001.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4002

Data del DOGV
:   18-05-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/4466


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 4 de maig de 2001, de la Conselleria d'Agricultura, Pesca i Alimentació, per la qual s'autoritza la reobertura d'un projecte d'inversió en l'annex d'inversions reals del programa 531.10, Estructures Agràries, número expedient 12.010/2001. [2001/M4466]
  
Per mitjà de l'acord del Govern Valencià, en sessió de 14 de novembre de 2000, es va incloure en l'annex d'inversions reals del programa 531.10, Estructures Agràries, un nou projecte denominat Reposició d'infraestructures públiques afectades per pluges d'octubre 2000, amb codi de comptabilitat 3362.
  
Finalitzat l'exercici pressupostari 2000, va quedar pendent de pagar un saldo, que, això no obstant, sí que havia estat compromés i comptabilitzat.
  
Aquest saldo ha de pagar-se durant l'exercici actual, però el pressupost de 2001 no l'inclou, motiu pel qual és necessari reobrir-lo i dotar-lo de crèdit per un import igual a l'import pendent de pagament.
  
A la vista dels informes de l'Oficina Pressupostària i de la Intervenció Delegada en aquesta conselleria.
  
Atés el que es disposa en l'article 21.1 c) de la Llei 12/2000, de 28 de desembre, de Pressupostos de la Generalitat Valenciana per a l'exercici 2001, i de l'article 14.1 b) de l'Ordre de 23 de febrer de 2001, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana per a 2001.
  
Vista la delegació de competències establida en l'article 1 d) de l'Ordre de 21 d'abril de 1997, de la Conselleria d'Agricultura, Pesca i Alimentació (DOGV número 2.997, de 22 de maig de 1997), resolc:
  
Primer
  
Autoritzar la reobertura del projecte FM600, Reposició d'infraestructures públiques afectades per pluges d'octubre 2000, en el capítol 6 del programa 531.10,, Estructures Agràries.
  
Segon
  
Reajustar les estimacions dels següents projectes d'inversió del programa 531.10, Estructures Agràries, en els imports que s'indiquen.
Diari Oficial de la Generalitat Valenciana


Sumari del DOGV 3996, del 10-05-2001 (2001/3902)

Notificació de la proposta de resolució de l'acord d'iniciació I2000/0071.
--------------------------------------------------------------------------

### Dades del document

Número de DOGV
:   3996

Data del DOGV
:   10-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3902


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de la proposta de resolució de l'acord d'iniciació I2000/0071. [2001/3902]
  
De conformitat amb el que ha acordat aquesta Secretaria General, i a l'empara del que disposa l'article 59.4 de la Llei 30/92 de Règim Jurídic de les Administracions Públiques i del Procediment Administratiu Comú; mitjançant el present Edicte es notificar a l'interessat la proposta de resolució de l'acord d'iniciació I-2000/0071, tramitat pel Servei d'Espectacles de la Conselleria de Justícia i Administracions Públiques:
  
1. Proposta de Resolució I-2000/0071 de 20 de març de 2001, formulada per la Instructora de l'expedient sancionador, per la qual es proposa sancionar Franz Georgey Ulrike Barth, últim domicili conegut del qual és c/ Patricio Pérez núm. 15 de Torrevieja, amb una multa de 125.000 pessetes (751,27 euros), atés que en la visita d'inspecció realitzada per la Patrulla de Ports i Costes de la Guàrdia Civil de Torrevieja, es va comprovar que el dia 25-2-00 l'establiment denominat Bodega Schmibinger's siti en el c/ Patricio Pérez, núm. 15 bajo de Torrevieja, la titularitat de la qual la detenta Fran Georgey Ulrike Barth, estava obert al públic i mancava de llibre de reclamacions i de cartell anunciador d'aquest i amb els extintors caducats per infracció administrativa tipificada en l'article 22 a) de la Llei 2/1991 de la Generalitat Valenciana, de 18 de febrer, d'Espectacles, Establiments Públics i Activitats Recreatives (DOGV núm. 1492, de 26 de febrer de 1991).
  
Fet que es posa en coneixement de l'interessat referit, als efectes oportuns i previstos en l'art. 58.1 de la Llei 30/92 de Règim Jurídic de les Administracions Públiques i del Procediment Administratiu Comú. Igualment, es comunica que te un termini de quinze dies, comptats a partir de l'endemà a la notificació de la present Proposta, perquè formule les al·legacions i present els documents i informacions que estime pertinents.
  
I perquè valga de notificació a l'interessat esmentat abans lliure el present Edicte.
Diari Oficial de la Generalitat Valenciana


Sumari del DOGV 4071, del 24-08-2001 (2001/7600)

Ressenya de la Resolució del conseller d'Obres Públiques, Urbanisme i Transports, de 29 de març de 2001, per la qual s'aprova definitivament la Modificació Puntual de les Normes Subsidiàries en Cantera Sofía del municipi de Tibi (Alacant), supeditant l'execució al compliment dels condicionants establert per la Declaració d'Impacte Ambiental de 7 d'abril de 2000.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4071

Data del DOGV
:   24-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7600


Data del document
:   27-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Tibi
    * impacte ambiental
    * pla d'urbanisme

Ressenya de la Resolució del conseller d'Obres Públiques, Urbanisme i Transports, de 29 de març de 2001, per la qual s'aprova definitivament la Modificació Puntual de les Normes Subsidiàries en Cantera Sofía del municipi de Tibi (Alacant), supeditant l'execució al compliment dels condicionants establert per la Declaració d'Impacte Ambiental de 7 d'abril de 2000. [2001/7600]
  
D'acord amb l'article 59.4b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica una ressenya de la Resolució del conseller d'Obres Públiques, Urbanisme i Transports, de 29 de març de 2001, la qual s'ha publicat juntament amb les normes urbanístiques aprovades en el Butlletí Oficial de la Província d'Alacant número 170, de 26 de juliol de 2001.
Diari Oficial de la Generalitat Valenciana


Sumari del DOGV 3977, del 10-04-2001 (2001/2593)

RESOLUCIÓ de 8 de març de 2001, del conseller de Justícia i Administracions Públiques, per la qual s'aprova l'escut de l'Ajuntament de la Pobla de Benifassà (Castelló).
------------------------------------------------------------------------------------------------------------------------------------------------------------------------

### Dades del document

Número de DOGV
:   3977

Data del DOGV
:   10-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2593


Data del document
:   08-03-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Pobla de Benifassà, la
    * municipi
    * bandera
    * administració local
    * heràldica

RESOLUCIÓ de 8 de març de 2001, del conseller de Justícia i Administracions Públiques, per la qual s'aprova l'escut de l'Ajuntament de la Pobla de Benifassà (Castelló). [2001/2593]
  
L'Ajuntament de la Pobla de Benifassà ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de la Pobla de Benifassà que quedarà organitzat de la següent manera:
  
«Escut quadrilong de punta redona.
  
En camp de gules, mitra abacial d'or, amb flor de lis acoblada en barra de bácul del mateix metall, mirant a l'interior.
  
Per timbre, corona reial oberta.»
  
Contra aquesta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós-administratiu davant la Sala del Contenciós-Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjudici que els interessats utilitzen qualsevol altra via que consideren oportuna.
Diari Oficial de la Generalitat Valenciana


Sumari del DOGV 4073, del 28-08-2001 (2001/7998)

Informació pública de la modificació puntual número 15 de les normes subsidiàries de planejament d'Alquerías del Niño Perdido.
------------------------------------------------------------------------------------------------------------------------------

### Dades del document

Número de DOGV
:   4073

Data del DOGV
:   28-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7998


Organisme emissor
:   Ajuntament de les Alqueries

Tipus de document
:   Anunci

Informació pública de la modificació puntual número 15 de les normes subsidiàries de planejament d'Alquerías del Niño Perdido. [2001/Q7998]
  
El Ple d'aquest ajuntament, en la sessió de 19 de juliol de 2001, va acordar exposar al públic la modificació puntual número 15 de les normes subsidiàries del planejament municipal i del corresponent estudi d'impacte ambiental. L'objecte d'aquest és la classificació com a sòl urbanitzable residencial sense ordenació detallada d'una zona de sòl classificat com a no urbanitzable no protegit, comprensa al nord del carrer del Molí, a l'est de l'accés des de la carretera N-340 a la carretera de Burriana a Betxí, situada a l'oest i al nord del sòl urbà.
  
Cosa que es fa publica pel termini d'un mes, de conformitat amb el que s'estableix en l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'expedient es troba exposat al públic a la Secretaria Municipal en horari d'oficines.
Diari Oficial de la Generalitat Valenciana


Sumari del DOGV 4007, del 25-05-2001 (2001/4838)

Informació pública de la modificació puntual de les normes subsidiàries de les Useres.
--------------------------------------------------------------------------------------

### Dades del document

Número de DOGV
:   4007

Data del DOGV
:   25-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4838


Organisme emissor
:   Ajuntament de les Useres

Tipus de document
:   Anunci

Informació pública de la modificació puntual de les normes subsidiàries de les Useres. [2001/F4838]
  
El Ple de l'ajuntament, en la sessió d'1 de desembre de 2000, va aprovar, amb caràcter inicial, la modificació puntual de les normes subsidiàries de les Useres (Castelló), que afecta la zona verda d'ús públic a la zona nord del nucli urbà, denominada ZV-3, en l'extrem est de la qual hi ha dos edificis amb caràcter d'habitatges unifamiliars entre mitgeres.
  
El procediment d'aprovació d'aquesta modificació puntual s'instrueix segons el que s'estipula en l'article 49 de la Llei del Sòl i l'article 161 del Reglament de Planejament, amb compliment dels mateixos terminis que si de la formulació d'un nou planejament es tractara, d'acord amb els articles 154.4 i 125 del Reglament de Planejament i l'article 40 de la Llei del Sòl.
  
Cosa que es fa pública pel termini d'un mes a l'efecte d'al·legacions i reclamacions.
Diari Oficial de la Generalitat Valenciana


Sumari del DOGV 3916, del 12-01-2001 (2001/183)

Informació pública del projecte de pla especial d'equipaments públics i l'estudi d'avaluació d'impacte ambiental.
-----------------------------------------------------------------------------------------------------------------

### Dades del document

Número de DOGV
:   3916

Data del DOGV
:   12-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/183


Organisme emissor
:   Ajuntament de Teulada

Tipus de document
:   Anunci

Informació pública del projecte de pla especial d'equipaments públics i l'estudi d'avaluació d'impacte ambiental. [2001/X183]
  
El Ple de l'Ajuntament, en la sessió del dia 1 de desembre de 2000, va acordar:
  
"Primer
  
Sotmetre el projecte de pla especial d'equipaments públics del terme municipal de Teulada a informació pública, per termini d'un mes, durant el qual podran formular-se al·legacions i suggeriments. Així mateix, s'acorda exposar al públic simultàniament, l'estudi d'avaluació d'impacte ambiental corresponent a aquest pla especial.
  
Segon
  
De conformitat amb el previst en l'article 152.2 del Reglament de Planejament, mantindre la suspensió de programes y llicències en les àrees del territori objecte del present projecte de planejament en les que les noves determinacions suposen modificació del règim urbanístic vigent.
  
Per quedar definitivament exclòs de l'àmbit d'aquest pla especial, i no ser objecte del de protecció del medi físic, s'alça expressament la suspensió de llicències i programes, acordada el 26.4.2000, respecte a:
  
Unitat d'execució UAS 134
  
Sòl urbà (casc de Moraira) amb façana a l'avinguda de Madrid núm. 18".
  
Els esmentats projectes estaran exposats al públic, per citat termini d'un mes, a comptar des de l'última publicació que es produesca d'aquest anunci en el DOGV o diari Informació, a les dependències d'aquest ajuntament (Departament d'Obres, Urbanisme i Medi Ambient), en dia i hora d'oficina.
Diari Oficial de la Generalitat Valenciana


Sumari del DOGV 4011, del 31-05-2001 (2001/4805)

Expedient núm. SU-8/01. Adjudicació del sistema de micromanipulació i observació cel·lular.
-------------------------------------------------------------------------------------------

### Dades del document

Número de DOGV
:   4011

Data del DOGV
:   31-05-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/4805


Data del document
:   10-05-2001

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Expedient núm. SU-8/01. Adjudicació del sistema de micromanipulació i observació cel·lular. [2001/X4805]
  
1. Entitat adjudicadora
  
a) Organisme: Universitat de València
  
b) Dependència que tramita l'expedient: Servei d'Inversions
  
c) Núm. d'expedient: SU-8/01
  
2. Objecte del contracte
  
a) Tipus de contracte: subministrament
  
b) Descripció de l'objecte: sistema de micromanipulació i observació cel·lular
  
d) Diari oficial i data de publicació de l'anunci de licitació: DOGV núm. 3.967, de 27.3.2001.
  
3. Tramitació, procediment i forma de adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació: 6.661.640 PTA
  
5. Adjudicació
  
a) Data: 9 de maig de 2001
  
b) Contractista: Izasa, SA.
  
c) Nacionalitat: espanyola
  
d) Import total d'adjudicació :6.600.000 PTA.
Diari Oficial de la Generalitat Valenciana


Sumari del DOGV 4130, del 19-11-2001 (2001/10975)

Resolució de 5 de octubre de 2001, de l'Ajuntament de Benasal (Castelló), per la qual s'anuncia l'oferta d'ocupació pública per a l'any 2001.
---------------------------------------------------------------------------------------------------------------------------------------------

### Dades del document

Número de DOGV
:   4130

Data del DOGV
:   19-11-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/10867


Data del document
:   05-10-2001

Organisme emissor
:   Ajuntament de Benassal

Tipus de document
:   Resolució

Descriptors 

:   * Benassal
    * oferta d'ocupació
    * concurs administratiu
    * policia
    * administració local
    * personal de serveis
    * professió administrativa

Resolució de 5 de octubre de 2001, de l'Ajuntament de Benasal (Castelló), per la qual s'anuncia l'oferta d'ocupació pública per a l'any 2001. [2001/S10749]
  
Província: Castelló.
  
Corporació: Ajuntament de Benasal.
  
Número de codi territorial: 12251.
  
Oferta d'ocupació pública corresponent a l'exercici de 2001, aprovada per Decret de l'Alcaldia de data 1 d'octubre de 2001.
  
Primer: creació.
  
Funcionaris.
  
- Grup: C. Classificació: administració general, subescala administrativa. Denominació del lloc: administratiu. Nombre de vacants: una.
  
Personal plantilla laboral temporal.
  
- Nivell de titulació: certificat d'escolaritat. Denominació del lloc: auxiliar algutzir. Nombre de vacants: una.
  
- Nivell de titulació: formació professional de segon grau o equivalent. Denominació del lloc: personal d'oficina. Nombre de vacants: una.
  
Segon: amortització.
  
Personal plantilla laboral fixa.
  
- Nivell de titulació: certificat d'escolaritat. Denominació del lloc: peó de neteja (jornada reduïda 5 hores). Nombre de vacants: una.
Diari Oficial de la Generalitat Valenciana


Sumari del DOGV 4142, del 05-12-2001 (2001/11389)

RESOLUCIÓ de 31 d'octubre de 2001, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al programa de paper comercial, per un import de 17,5 milions de dòlars (40.858.083,28 euros).
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4142

Data del DOGV
:   05-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11399


Data del document
:   31-10-2001

Organisme emissor
:   Institut Valencià de Finances

Tipus de document
:   Resolució

Descriptors 

:   * títol de crèdit
    * hisenda regional
    * deute públic

RESOLUCIÓ de 31 d'octubre de 2001, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al programa de paper comercial, per un import de 17,5 milions de dòlars (86.316.570,28 euros). [2001/M11335]
  
El programa de paper comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les lleis anuals de pressupostos estableixen els límits per al deute de la Generalitat Valenciana.
  
El Decret 132/1992, de 20 de juliol, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
De conformitat amb la normativa exposada, la Generalitat Valenciana té en funcionament un programa de paper comercial, per un import de 1.500 milions d'ecus.
  
Per tot això, resolc:
  
Primer
  
Adjudicar a l'entitat que es detalla, l'import i termini següent:
  
Entitat Import Moneda Termini
  
Deutsche 36.756.550 dòlars 3 mesos
  
 (78.476.733,28 euros)
  
 (8.971.982.922 PTA)
  
Segon
  
La quantitat a ingressar i els interessos són els següents:
  
Import efectiu Interessos
  
73.697.719,02 euros 114.285,26 euros
  
6.424.964.684 PTA 70.569.344 PTA
  
Tercer
  
Anunciar, per tant, l'emissió de pagarés de la Generalitat Valenciana corresponents al programa de paper comercial, per import de 17,5 milions de dòlars. (30.803.163,28 euros).
Diari Oficial de la Generalitat Valenciana


Sumari del DOGV 4072, del 27-08-2001 (2001/7716)

RESOLUCIÓ de 19 de juliol de 2001, de la Universitat Jaume I, per la qual es nomena, en virtut de concurs públic, al Sr. Ramón Vilarroig Moya Professor Titular d'Universitat en l'àrea de coneixement de Dret Financer i Tributari.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4072

Data del DOGV
:   27-08-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/7716


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 19 de juliol de 2001, de la Universitat Jaume I, per la qual es nomena, en virtut de concurs públic, al Sr. Ramón Vilarroig Moya Professor Titular d'Universitat en l'àrea de coneixement de Dret Financer i Tributari. [2001/7716]
  
D'acord amb la proposta formulada per la comissió constituïda per a jutjar el concurs públic convocat per Resolució de la Universitat Jaume I de 22 de juny de 2001 per a la provisió de la plaça de Professor Titular d'Universitat de l'àrea de coneixement de ?Dret Financer i Tributari « (concurs núm. 25/2000) i tenint en compte que el concursant proposat compleix els requisits establerts en l'apartat 2 de l'article 5 del Reial Decret 1888/84 de 26 de setembre,
  
Aquest Rectorat, fent ús de les atribucions que li confereix l'article 42 de la Llei 11/1983 de 25 d'agost, de Reforma Universitària i altres disposicions que la despleguen, resol nomenar al Sr. Ramón Vilarroig Moya Professor Titular d'Universitat en l'àrea de coneixement de Dret Financer i Tributari adscrita al departament de Dret Públic.